**OMUNICAT**

Asociatia pentru Dialog si Solidaritate a Avocatilor (ADSA) isi exprima ingrijorarea fata de numarul din ce in ce mai mare de avocati, acuzati in dosare ce au ca obiect infractiuni de coruptie si spalare a banilor. Fara a interfera in actul de justitie, ne-am dori sa ne asiguram ca inculparea confratilor nostri nu este generata de imprejurarea ca acestia au prestat servicii specifice profesiei - reprezentare sau consultanta, in favoarea unor persoane care au integrat, fara stiinta avocatului, serviciile legale in strategii sau demersuri infractionale. Faptul ca anumite servicii avocatiale pot servi in a da o aparenta de legalitate unor actiuni sau demersuri infractionale nu poate antrena raspunderea penala a avocatului decat daca acesta stia ca participa la savarsirea unei infractiuni. ADSA cere organelor profesiei - UNBR si Consiliul Baroului Bucuresti sa monitorizeze atent cazurile in care confratii nostri sunt inculpati pentru ca serviciile avocatiale pe care acestia le-au prestat sunt apreciate de procurori ca fiind "infractiuni", reamintind ca orice abuz impotriva unui avocat este nu doar un atac la adresa statului de drept, ci si o ingenunchere a dreptului constitutional la aparare.  
  
Bucuresti, 14 dec 2015                           
Consiliul Director ADSA  
Presedinte – av. Daniel Fenechiu